Niamey

Niamey is de haadstêd fan it Afrikaanske lân Niger. It is in havenstêd oan de rivier de Niger. Niamey is de grutste stêd fan it lân en it regearngs- en ekonomysk sintrum. De stêd heart net ta in departemint, mar foarmet in apart haadsteedlik distrikt.

De stêd leit yn in gebiet dêr't in soad gierst ferboud wurdt. De wichtichste yndustrieën binne bakstien, keramyk, semint en weverijen. 

De nasjonale administrative skoalle, it Hege Ynstitút foar Mynbou, Yndustry en Geology, de Abdou Moumouni Universiteit en it nasjonale museum (mei in bistetún) binne yn de stêd festige.

Niamey hat in (semi- drûch) tropysk klimaat. De reintiid is fan juny oant septimber (500-750 mm delslach), fan mids oktober oant april falt der suver neat. De hjitste moannen binne dy fan maart oant maaie fanwege in drûge harmattanwyn dy't fanút de Sahara waait en in protte sân en stof mei. De trochsneed deitemperatuer sakket dan nea ûnder de 32 °C.

 Ut de skiednis 
De oarspronklike bewenners fan de regio wienen de Songhai, dy't har yn de 18e iuw fermingden mei de Kallé, in ûndergroep fan de Zarma.Thomas Krings: Sahelländer. WBG, Darmstadt 2006, ISBN 3-534-11860-X, S. 101. Europeeske ûntdekkers en feroverers kamen relatyf let yn dy kontreien omdat it net oan wichtige hannelsrûtes lei.

Niamey waard faaks stifte yn de 18e iuw (op de eastigge fan de rivier, tichtby fiif besteande doarpen. Jolijn Geels: Niger. Bradt, Chalfont St Peter 2006, ISBN 1-84162-152-8, S. 93.), mar wie doe noch net fan in protte belang foar it lân. Dat feroare doe't de Frânsen dêr in koloniale post opsetten yn de 90er jierren fan de 19e iuw. Dêrnei groeide it plak hurd en waard in wichtich sintrum. Yn 1926 waard Niamey de haadstêd fan Niger en naam it ynwennertal stadichoan ta fan sa'n 3.000 yn 1930, 30.000 yn 1960, 250.000 yn 1980 en - neffens guon rûzingen - 800.000 yn 2000. De foarnaamste oarsaak foar de befolkingsgroei yn de jierren 70 en 80 hat migraasje út reden fan drûchte west.

 Befolkingsgroei 
JierBefolking(rûsd)1901 600 1930 3,000 1960 30,0001980  250,000 2005750,000
 Religy 
Goed 90% fan de befolking fan Niger is Moslim. Niamey hat de grutste moskee fan it lân, De Grutte Moskee. De stêd is ek it haadhertier fan it Roomsk-Katolike aartsbisdom Niamey. Fierders sitte der noch religieuze minderheden sa as Bahaï, baptisten en nijapostolyske leauwigen.Niger 2009. Nouvelle édition de l'Université, Paris 2009, ISBN 2-7469-1640-1, S. 52.

Kategory:Haadstêd yn Afrika
Kategory:Plak yn Niger
Kategory:Plak stifte yn de 18e iuw